**A Kutyavezető-vagyonőr megnevezésű szakképesítés-ráépülés szakmai és vizsgakövetelménye**

**1.  AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 33 861 01

1.2. Szakképesítés-ráépülés megnevezése: Kutyavezető-vagyonőr

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 350 - 450

**2.  EGYÉB ADATOK**

2.1. A képzés megkezdésének feltételei:

2.1.1. Iskolai előképzettség, végzettség: alapfokú iskolai végzettség

2.1.2. Bemeneti kompetenciák: -

2.2.    Szakmai előképzettség: Személy- és vagyonőr vagy Biztonsági őr vagy Biztonságszervező vagy Biztonságszervező I. vagy Biztonságszervező II. megnevezésű szakképesítés

2.3.    Előírt gyakorlat: -

2.4.    Egészségügyi alkalmassági követelmények: szükségesek

2.5.    Pályaalkalmassági követelmények: -

2.6.    Elméleti képzési idő aránya: 30%

2.7.    Gyakorlati képzési idő aránya: 70%

2.8.    Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

**3.     PÁLYATÜKÖR**

3.1.   A szakképesítés-ráépüléssel legjellemzőbben betölthető munkakör(ök), foglalkozás(ok):

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakör(ök)** |
| 3.1.2. | 5254 | Vagyonőr, testőr, biztonsági őr | Közterületen vagy közforgalom számára nyitott magánterületen kutyás őri feladatok ellátása |
| 3.1.3. | 5259 | Egyéb személy- és  vagyonvédelmi foglalkozású | Közterületen vagy nyitott magánterületen  kutyás őri feladatok ellátása |

3.2. A szakképesítés-ráépülés munkaterületének rövid leírása:

* ellátja a kutyás őri szolgálatot közterületen és közforgalom számára nyitott magánterületen
* ellátja a rendezvénybiztosítási feladatokat
* felügyeli a rendelkezésére bocsátott kutyákat
* részt vesz a speciális kutyás kiképzésen
* gyakoroltatja a kutyát rendszeresen közterületi és közforgalom számára nyitott magánterületen elvégzendő feladatokra
* közterületen és nyitott magánterületen alkalmazza a kutyát vagyonvédelmi és személyvédelmi feladatok ellátására, járőrszolgálatra és saját vagy társa intézkedésének biztosítására
* gondozza, ellátja a kutyát, folyamatosan betartja az állategészségügyi és higiénés rendszabályokat
* felügyel a parkolási rendre
* biztosítja a rendezvényt és a rendezvény helyszínének környezetét a részére meghatározott útmutatások alapján
* a munkájával kapcsolatos dokumentációt és okmányokat folyamatosan és naprakészen vezeti
* a rendszeresített eszközeivel az őrzésére bízott területet megvédi
* vészhelyzetekben szakszerűen eljár
* szakszerű segítséget és támogatást ad az egészségügyi, katasztrófavédelmi és rendőri szervek intézkedéseinek lefolytatásához
* az előírt együttműködési feladatokat végrehajtja
* felismeri a jogellenes cselekményeket, és azokat minősíti
* szakszerűen és törvényesen fellép a jogellenes cselekményeket elkövetőkkel szemben
* az arányosság, szükségesség és időszerűség elveit figyelembe véve jogszerűen, szakszerűen és hatékonyan alkalmazza a támadás elhárítás eszközeit
* a meghatározott módon és formában jelentéseket készít
* kezeli a rendszeresített híradástechnikai és biztonságtechnikai eszközöket
* kezeli a szolgálatával összefüggő konfliktus helyzeteket
* a szakma általános és speciális etikai szabályait betartja

A szakképesítés-ráépüléssel rendelkező képes:

* ellátni a kutyás őri szolgálatot közterületen és közforgalom számára nyitott magánterületen
* ellátni a rendezvénybiztosítási feladatokat
* felügyelni a rendelkezésére bocsátott kutyákat
* részt venni a speciális kutyás kiképzésen
* gyakoroltatni a kutyát rendszeresen közterületi és közforgalom számára nyitott magánterületen elvégzendő feladatokra
* közterületen és nyitott magánterületen alkalmazni a kutyát vagyonvédelmi és személyvédelmi feladatok ellátására, járőrszolgálatra és saját vagy társa intézkedésének biztosítására
* gondozni, ellátni a kutyát, folyamatosan betartani az állategészségügyi és higiénés rendszabályokat
* felügyelni a parkolási rendre
* biztosítani a rendezvényt és a rendezvény helyszínének környezetét a részére meghatározott útmutatások alapján
* a munkájával kapcsolatos dokumentációt és okmányokat folyamatosan és naprakészen vezetni
* a rendszeresített eszközeivel az őrzésére bízott területet megvédeni
* vészhelyzetekben szakszerűen eljárni
* szakszerű segítséget és támogatást adni az egészségügyi, katasztrófavédelmi és rendőri szervek intézkedéseinek lefolytatásához
* az előírt együttműködési feladatokat végrehajtani
* felismerni a jogellenes cselekményeket, és azokat minősíti
* szakszerűen és törvényesen fellépni a jogellenes cselekményeket elkövetőkkel szemben
* az arányosság, szükségesség és időszerűség elveit figyelembe véve jogszerűen, szakszerűen és hatékonyan alkalmazni a támadás elhárítás eszközeit
* a meghatározott módon és formában jelentéseket készíteni
* kezelni a rendszeresített híradástechnikai és biztonságtechnikai eszközöket
* kezelni a szolgálatával összefüggő konfliktus helyzeteket
* a szakma általános és speciális etikai szabályait betartani

3.3.     Kapcsolódó szakképesítések:

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 32 861 01 | Személy- és vagyonőr | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak** | |
| 4.2. | **azonosító száma** | **megnevezése** |
| 4.3. | 10415-12 | Közterületen vagy nyitott magánterületen kutyás őri feladatok |

**5. VIZSGÁZTATÁSI KÖVETELMÉNYEK**

5.1.   A komplex szakmai vizsgára bocsátás feltételei:

Az iskolarendszeren kívüli szakképzésben az 5. 2. pontban előírt valamennyi modulzáró vizsga eredményes letétele.

5.2.   A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak az állam által elismert**  **szakképesítések szakmai követelménymoduljairól szóló kormányrendelet szerinti** | | |
| 5.2.2. | **azonosító száma** | **megnevezése** | **a modulzáró vizsga**  **vizsgatevékenysége** |
| 5.2.3. | 10415-12 | Közterületen vagy nyitott magánterületen kutyás őri feladatok | gyakorlati, szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladatok mindegyikének végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Közterületen vagy nyitott magánterületen kutyás őri feladatok ellátása

Közterületen és nyitott magánterületen kutyával történő intézkedés ismertetése, dokumentálása. A kutya képzésének, ápolásának, gondozásának gyakorlati bemutatása. A gyakorlati feladatellátás során megjelenő szituációs gyakorlatok bemutatása.

A vizsgafeladat időtartama: 60 perc

A vizsgafeladat értékelési súlyaránya: 70%

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység

A vizsgafeladat megnevezése: A kutyával történő feladatok végrehajtásának rendje, szabályai, biztonsági-, munkavédelmi- és állategészségügyi rendszabályok ismertetése

A szóbeli központilag összeállított vizsga kérdései az összes modul követelményeire vonatkoznak.

A vizsgafeladat időtartama: 40 perc (felkészülési idő: 20 perc)

A vizsgafeladat értékelési súlyaránya: 30%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv <http://www.munka.hu/> című weblapján érhetők el a Szak- és felnőttképzés Vizsgák menüpontjában.

5.5. A szakmai vizsga értékelésének a szakmai vizsgaszabályzattól eltérő szempontjai: -

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök**  **minimumát meghatározó eszköz- és felszerelési jegyzék** |
| 6.2. | Támadás elhárítás eszközei |
| 6.3. | Hírösszeköttetést biztosító eszközök |
| 6.4. | Rövid és futtató póráz |
| 6.5. | Kutya-védőfelszerelés eszközei |
| 6.6. | Egyéb kutyakiképző eszközök |
| 6.7. | Kiképzésre alkalmas szolgálati kutya |

**7. EGYEBEK**

7.1. Megfeleltetés:

0706-06 számú Közterületi kutyás őri feladatok követelménymodul sikeres teljesítése beszámítható a 10415-12 számú Közterületen vagy nyitott magánterületen kutyás őri feladatok követelménymodul teljesítéseként.

7.2. A szakmai és vizsgakövetelményben szereplő képzések szakmai kamarai jogkört gyakorlóként, valamint a szakmai vizsgabizottságban való részvételre kijelölt szervezete:

|  |  |  |  |
| --- | --- | --- | --- |
|  | A | B | C |
| 7.2.1. | **azonosító szám** | **A szakképesítés/részszakképesítés/ szakképesítés-ráépülés megnevezése** | **A szakképesítés ágazat/szakmairány szerint illetékes szakmai kamarai jogkört gyakorló szerv, szervezet** |
| 7.2.2. | 33 861 02 | Kutyavezető-vagyonőr | Személy-, Vagyonvédelmi és  Magánnyomozói Szakmai Kamara |

7.3. A képzés megkezdésének a feltétele: a vagyonvédelemről szóló jogszabályokban megfogalmazott erkölcsi alkalmazási feltételek megléte.